2014. gada 25. novembrī Rīkojums Nr. 676

Rīgā (prot. Nr. 65 21. §)

**Par valsts nekustamo īpašumu nodošanu Rēzeknes pilsētas pašvaldības īpašumā**

1. Saskaņā ar Publiskas personas mantas atsavināšanas likuma 43. pantu atļaut Veselības ministrijai nodot bez atlīdzības Rēzeknes pilsētas pašvaldības īpašumā šādus zemesgrāmatā uz valsts vārda Veselības ministrijas personā ierakstītos valsts nekustamos īpašumus:

1.1. nekustamo īpašumu (nekustamā īpašuma kadastra Nr. 2100 010 0710) – zemes vienību 30910 m2 platībā (zemes vienības kadastra apzīmējums 2100 010 0710) un 10 būves (būvju kadastra apzīmējumi 2100 010 0710 001; 2100 010 0710 002; 2100 010 0710 003; 2100 010 0710 004; 2100 010 0710 005; 2100 010 0710 006; 2100 010 0710 008; 2100 010 07100 010; 2100 010 0710 011 un 2100 010 0710 0012) – Vipingas ielā 2A, Rēzeknē;

1.2. nekustamo īpašumu (nekustamā īpašuma kadastra Nr. 2100 510 0005) – būvi (būves kadastra apzīmējums 2100 010 0710 007) – Vipingas ielā 2A, Rēzeknē;

1.3. nekustamo īpašumu (nekustamā īpašuma kadastra Nr. 2100 006 1401) – zemes vienību 3007 m2 platībā (zemes vienības kadastra apzīmējums 2100 006 1401) un būvi (būves kadastra apzīmējums 2100 006 1401 001) – Zemnieku ielā 16A, Rēzeknē;

1.4. nekustamo īpašumu (nekustamā īpašuma kadastra Nr. 2100 509 0304) – būvi (būves kadastra apzīmējums 2100 009 0302 004) – N. Rancāna ielā 46/5, Rēzeknē.

2. Rēzeknes pilsētas pašvaldībai saskaņā ar Publiskas personas mantas atsavināšanas likuma 42. panta pirmo daļu:

2.1. šā rīkojuma 1. punktā minētos nekustamos īpašumus izmantot šādu pašvaldības autonomo funkciju īstenošanai:

2.1.1. šā rīkojuma 1.1. un 1.2. apakšpunktā minētos nekustamos īpašumus – sociālās aprūpes nodrošināšanai;

2.1.2. šā rīkojuma 1.3. un 1.4. apakšpunktā minētos nekustamos īpašumus – veselības aprūpes pieejamības nodrošināšanai;

2.2. šā rīkojuma 1. punktā minētos nekustamos īpašumus bez atlīdzības nodot valstij, ja tie vairs netiek izmantoti šā rīkojuma 2.1. apakšpunktā minēto funkciju īstenošanai;

2.3. nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem:

2.3.1. norādīt, ka īpašuma tiesības nostiprinātas uz laiku, kamēr pašvaldība nodrošina šā rīkojuma 2.1.1. un 2.1.2. apakšpunktā minēto funkciju īstenošanu;

2.3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

3. Šā rīkojuma 2.3.2. apakšpunktā minēto aizliegumu ­– apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

Ministru prezidente Laimdota Straujuma

Veselības ministrs Guntis Belēvičs